Don Bennett

Donald Clifford Tyndall Bennett (født 14. september 1910 i Queensland, død 15. september 1986) var en australsk flyger og offiser i Royal Air Force. Fra 1942 var han leder for RAFs Pathfinder Force.

Bennett gikk inn i Royal Australian Air Force i 1930. Året etter reiste han til Storbritannia, attasjert til RAF. Han ble beordret til 20 (F) Squadron, en jagerskvadron. Deretter var han instruktør på sjøfly, før han i 1935 ble overført til RAFs reservestyrke, RAFVR. Han var sivilt ansatt i flyselskapet Imperial Airways, der han blant annet fløy komposittflyet Mayo, to sjøfly fra Short Brothers. Konseptet gikk ut på at det lille sjøflyet S.20 Mercury fløy på ryggen til det større S.21 Maia for lengre rekkevidde.Bomber Command Handbook. Jonathan Falconer. Gloucestershire, 1998, s. 182-183.  

I 1940 ble han utpekt til å lede opprettelsen av Atlantic Ferry Organisation (Atfero), forløperen til Transport Command. Atfero fergefløy nye canadiske og amerikanske fly fra fabrikker i Nord-Amerika til baser og flystasjoner i det britiske imperiet. Han gikk inn i tjeneste ved RAFVR igjen i 1941, samtidig som han ble forfremmet til Wing commander. Han ble satt til å lede først 77 Squadron, deretter 10 Squadron fra april 1942. Med denne skvadronen deltok han i jakten på Tirpitz og ble skutt ned, men kom seg via Sverige tilbake til Storbritannia.Bomber Command Handbook. Jonathan Falconer. Gloucestershire, 1998, s. 182-183.  

Seinere samme år, i juli, ble han av Arthur Harris utpekt til å lede det nyopprettede Pathfinder Force (PFF). Han ble forfremmet til air commodore i januar 1943, samtidig som PFF ble omdøpt til 8 (PFF) Group. Mot slutten av året ble han forfremmet til air vice marshall.Bomber Command Handbook. Jonathan Falconer. Gloucestershire, 1998, s. 182-183. 

Ved krigens slutt var han den eneste av Bomber Commands gruppesjefer som ikke var slått til ridder. Etter at han gikk ut av RAF, forsøkte han seg som politiker for Det liberale parti.Bomber Command Handbook. Jonathan Falconer. Gloucestershire, 1998, s. 182-183. Han ga i 1958 ut selvbiografien Pathfinder.

 Referanser 

 Bibliografi 
 Pathfinder. 1958

 Eksterne lenker 


  Biografi på rafweb.org (Besøkt 23. juni 2014)

Kategori:Britiske generaler
Kategori:Militærflyvere
Kategori:Australske flyvere
Kategori:Offiserer i Royal Air Force
Kategori:Personer fra Toowoomba
Kategori:Flyvåpenoffiserer
Kategori:Australiere fra andre verdenskrig